1. ΝΟΜΟΘΕΤ.ΔΙΑΤΑΓΜΑ υπ’ αριθ. 275 της 17/19 Απρ. 1947 (ΦΕΚ Α΄ 71) Περί απομαγνητίσεως πλοίων. Άρθρ.1.-Η υπηρεσία απομαγνητίσεως πλοίων υπαγομένη εις την αρμοδιότητα του Υπουργού των Ναυτικών υποχρεούται να προβαίνη εις την απομαγνήτισιν παντός πλοίου πάσης εθνικότητος, εφ’ όσον τούτο ήθελεν ζητηθή υπό των Πλοιάρχων αυτών, δηλούντων και το είδος της απομαγνητίσεως (απλή μέτρησις, μαγνητική σάρωσις ή μαγνητική απομόνωσις) ην επιθυμούσι να υποστώσι τα πλοία των. Άρθρ.2.-1.Ο αιτήσας την απομαγνήτισιν του πλοίου του Πλοίαρχος, οφείλει να καταβάλη προ ταύτης υπέρ του Ταμείου Εθνικού Στόλου, δια τέλη απομαγνητίσεως, χρηματικόν ποσόν οριζόμενον εκάστοτε δια κοινών αποφάσεων, των Υπουργών Ναυτικών και Εμπορικής Ναυτιλίας. 2.Τα Ελληνικά Πολεμικά Πλοία δεν καταβάλλουσι τέλη απομαγνητίσεως. Άρθρ.3.-1.Δια κοινής αποφάσεως των Υπουργών Ναυτικών και Εμπορικής Ναυτιλίας θέλουσι κανονισθή η διαδικασία και τα της καταβολής των τελών απομαγνητίσεως υπέρ του Ταμείου Εθνικού Στόλου. 2.Δι’ αποφάσεως του Υπουργού των Ναυτικών θα ορισθώσι: α)Ο χρόνος λήξεως των εργασιών της υπηρεσίας απομαγνητίσεως και β)Πάσα λεπτομέρεια προς εφαρμογήν του παρόντος. Σελ. 87 Υπηρεσία Απομαγνητίσεως Πλοίων 37.Β.κ.1 37.Β.κ.1 Υπηρεσία Απομαγνητίσεως Πλοίων 